คนไทยกลับจากตปท.ติดเชื้อ “โควิด-19” เพิ่ม 5 ราย ดันป่วยสะสมแตะ 3,185 คน ไร้เสียชีวิต
คนไทยกลับจากตปท.ติดเชื้อ "โควิด-19" เพิ่ม 5 ราย ดันป่วยสะสมแตะ 3,185 คน ไร้เสียชีวิต
4 ก.ค. 2563

เฟซบุ๊กแฟนเพจ ศูนย์ข้อมูล COVID-19 เผยแพร่สถานการณ์การแพร่ระบาดของโรคโควิด-19 ประจำวันที่ กรกฎาคม 2563 ระบุว่า พบผู้ป่วยยืนยันติดเชื้อรายใหม่ 5 ราย ซึ่งเดินทางกลับจากต่างประเทศ และอยู่ใน State Quarantine โดยมาจากคูเวต 1 ราย สหราชอาณาจักร 1 ราย ซูดาน 3 ราย
โดยสรุปยอดสถานการณ์การแพร่ระบาดของ “โควิด-19” ในประเทศไทย ณ วันที่ 4 ก.ค.2563 ประเทศไทยมีผู้ป่วย “โควิด-19” ยืนยันสะสมล่าสุดอยู่ที่ 3,185 ราย ยอดผู้เสียชีวิตสะสมคงเดิมอยู่ที่ 58 ราย ผู้ป่วยที่รักษาหายแล้ว 3,066 ราย ยังรักษาในโรงพยาบาลทั้งสิ้น 61 ราย
